**Csongrád Város Polgármesterétől**

 ***„M”***

**Száma**: Pü/17-1/2023.

*Témafelelős*: Kruppa István

**ELŐTERJESZTÉS**

**Csongrád Városi Önkormányzat Képviselő-testületének**

**2023. március 30-ai ülésére**

Tárgy: A 2023. évi önkormányzati költségvetésre vonatkozó 21/2023. (II.23.) önkormányzati határozat módosítása

**Tisztelt Képviselő-testület!**

A 2023. évi költségvetés összeállításakor a szűkös pénzügyi források miatt a Képviselő-testület 21/2023. (II.23.) önkormányzati határozatával a Polgármesteri Hivatal és az intézmények dologi kiadási előirányzatának 5 %-os finanszírozási visszafogásáról döntött.

Ezt követően azonban a Kormány 1075/2023. (III.10.) rendeletével a minimálbér és a bérminimum emelkedésére, valamint a pedagógusok béremelésére önkormányzatunk számára 131.947.373 Ft kiegészítő támogatást biztosított. Helyi adókból származó adóbevételeink mintegy 560 millió Ft-ra (44,8 %-ra) teljesült március 21-éig.

A leírtak alapján az intézmények számára lehetőséget látok nettó 30.000 Ft (bruttó 38.400 Ft) cafetéria kifizetésére a finanszírozási visszafogás részbeni feloldásával.

Az intézményeknél az Esély Szociális Alapellátási Központot is beleértve 329 fő részére 12.302.982 Ft kifizetést jelent. Ennek részletezését az 1. sz. melléklet tartalmazza.

Kérem az előerjesztésben foglaltak megvitatását és a határozati javaslat elfogadását.

**Határozati javaslat**

Csongrád Városi Önkormányzat Képviselő-testülete a 2023. évi önkormányzati költségvetésre vonatkozó 21/2023. (II.23.) önkormányzati határozata 8. pontját akként módosítja, hogy az intézmények dologi kiadási előirányzatának 5 %-os zárolását az intézmények alkalmazottainak utalandó cafetéria juttatás mértékéig (nettó 30.000Ft/fő) feloldja az 1. sz. melléklet szerint.

*Határidő:* azonnal

*Felelős*: Bedő Tamás polgármester

Jegyzőkönyvi kivonaton értesítést kapnak:

1. Képviselő-testület tagjai
2. Gazdálkodási Iroda
3. Irattár

Csongrád, 2023. március 22.

 Bedő Tamás

 polgármester

1. sz. melléklet

**Kimutatás az intézményi támogatási összegekről a finanszírozási visszafogásról és a cafetériaként kiutalni javasolt összegekről**

|  |  |  |  |  |
| --- | --- | --- | --- | --- |
| **Intézmény** | **2023. évi eredeti önkorm. támogatás** **Ft** | **Finanszírozási visszafogás****Ft** | **Cafetériával érintett létszám** **Fő** | **Cafetéria összege****Ft** |
| GESZ | 357.173.684 | 19.204.400 | 44 | 1.627.200 |
| Városellátó Intézmény | 366.594.516 | 8.569.650 | 58 | 2.179.200 |
| Csongrádi Információs Központ Csemegi Károly Könyvtár és Tari László Múzeum | 77.380.791 | 1.482.150 | 12 | 451.200 |
| Művelődési Központ és Városi Galéria | 78.501.178 | 2.992.200 | 10 | 384.000 |
| Csongrádi Óvodák Igazgatósága | 475.278.979 | 3.650.000 | 79 | 2.937.600 |
| Alkotóház | 18.940.000 | 606.500 | 3 | 115.200 |
| Dr. Szarka Ödön Egyesített Egészségügyi és Szociális Intézmény | 461.425.869 | 13.705.205 | 37 | 1.448.390 |
| Piroskavárosi Szociális Család- és Gyermekjóléti Intézmény | 200.713.586 | 5.663.554 | 38 | 1.374.592 |
| Polgármesteri Hivatal  | 399.534.419 | 3.350.808 |  |  |
| Önkormányzat | 720.640.604 | - |  |  |
| Esély Szociális Alapellátási Központ  | 45.607.867 | - | 48 | 1.785.600 |
| **Összesen:** | **3.201.791.493** | **59.224.667** | **329** | **12.302.982** |

Megjegyzés: A cafetéria nettó 30.000 Ft, mely után a dolgozó 15 % SZJA-t, a munkáltató 13 % szociális hozzájárulási adót fizet, így a bruttó összeg 38.400 Ft.